එල්.ටී.ටී.ඊ. සංවිධානය භාවිතා කරන ලද නිල ඇඳුමක් යාපනය කයිතඩි ප්‍රදේශයේ නිවසක තිබියදී චාවකච්චේරි පොලීස් අපරාධ කොට්ඨාශයේ නිලධාරීන් පිරිසක් විසින් 28 දා සවස සොයාගත් බව අප වාර්තාකරු සඳහන් කරයි.කොටි සංවිධානය විසින් භාවිතා කරන ලද සර්ට් එකක් සහ කලිසමක්ද හිස්වැසුමක් සහ බඳ පටියක්ද ඒ අතර වන බවටත් අදාල තොගයත් සමග සැකකරුවන් දෙදෙනෙකු අතුඅඩංගුවට ගෙන ඇති බවටද චාවකච්චේරි පොලීසිය කියා සිටියේය.සැකකරුවන්ගෙන් එක් අයෙකු කෝපායි ප්‍රදේශයෙත් අනෙක් සැකකරු මුලතිව් පුදුකුඩිඉරිප්පු ප්‍රදේශයෙත් පදිංචි කරුවන් බවට අනාවරණය වී ඇති අතර අදාල කොටි නිල ඇඳුම් ළඟ තබා ගැනීමට හේතුව පිළිබඳව වැඩි දුර පරික්‍ෂණ සිදු කරන බවට චාවකච්චේරි පොලීසිය වැඩි දුරටත් කියා සිටියේය.